СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XIX – број 3 | Уторак, 30.01.2024. године |

**Начелник**

На основу члана 17. став (4) Закона о студентском стандарду („Службени гласник Републике Српске“, број: 34/08), члана 59. и 82, а у вези са чланом 18. Закона о локалној самоуправи (``Службени гласник Републике Српске``, број: 97/16, 36/19 и 61/21) и члана 56. и 65. Статута општине Ново Горажде (``Службени гласник општине Ново Горажде``, број: 04/15 и 04/17), начелник општине Ново Горажде д о н о с и:

**О Д Л У К У**

**о допуни Одлуке о стипендирању студената у општини Ново Горажде у 2024. години**

I

У члану 6. Одлуке о стипендирању студената у општини Ново Горажде у 2024. години („Службени гласник општине Ново Горажде“, број: 15/23), након става (3) додаје се став (4), који гласи:

„(4) Изузетно, начелник општине има право да током школске године распише и додатни јавни конкурс за додјелу студентских стипендија, када се за то укаже потреба, а у случајевима када студент на основу успјеха у накнадном испитном року оствари право на редован упис школске године.“

II

Ова Одлука ступа на снагу наредног дана од дана њеног објављивања у „Службеном гласнику општине Ново Горажде“.

**Број: 02/1-606-3/24**

**Ново Горажде, 30.01.2024. године**

**НАЧЕЛНИК**

**Мила Петковић , с.р**

На основу члана 13. став 1. Закона о јавним набавкама Босне и Херцеговине („Службени гласник БиХ“, број: 39/14 и 59/22), члана 3. Правилника о успостављању и раду Комисије за јавне набавке („Службени гласник БиХ“, број:103/14 и 49/23), Правилника о успостављању и раду Комисије за јавне набавке („Службени гласник општине Ново Горажде“, број: 19/22), члана 59. и члана 82. Закона о локалној самоуправи („Службени гласник РС“, број: 97/16, 36/19 и 61/21) и члана VII. Одлуке о покретању поступка јавне набавке роб

а у Конкурентском поступку за достављање понуда број: 02/1-404-9/24. од дана 18.01.2024. године, Начелник општине Ново Горажде

д о н о с и:

**Р Ј Е Ш Е Њ Е**

**о именовању Комисије за одабир најповољнијег понуђача у поступку јавне набавке роба - Конкурентски захтјев** **за набавку и испоруку горива за возила**

**Општинске управе Ново Горажде**

**I**

Именује се Комисија за јавну набавку, у поступку јавне набавке роба – Конкурентски захтјев за набавку и испоруку горива за возила Општинске управе Ново Горажде за 2024. годину, у саставу:

1. Томислав Чарапић, предсједник,

* Душанка Дракула, замјеник предсједника,

1. Миланка Симић, члан,

* Нада Балорда, замјеник члана,

1. Вања Војновић, члан,

* Вања Марић, замјеник члана.

**II**

За секретара Комисије из тачке I овог Рјешења, без права гласа, именује се Кадира Шогољ.

Дужности секретара Комисије за јавну набавку су да врши административне послове за комисију, припрема записнике са састанака комисије и извјештај о раду комисије, води документацију и врши друге послове које захтијева предсједник комисије.

Чланови комисије ће, између својих замјенских чланова, одредити лице чија је дужност израда записника са састанака и извјештаја о свом раду.

**III**

Задатак Комисије из тачке I овог Рјешења је да у поступку Конкурентског захтјева за набавку и испоруку горива за возила Општинске управе Ново Горажде за 2024. годину:

* преузме приспјеле понуде непосредно по истеку рока за достављање понуда;
* јавно отвори благовремено приспјеле понуде по редослиједу пријема

( датум отварања понуда: 06.02.2024. године у 11:15 часова);

* по обављеном поступку отварања понуда, одмах уручи копију записника о отварању понуда присутним представницима понуђача, а осталим понуђачима достави најкасније у року од три дана;
* изврши преглед, оцјену и упоређивање понуда;
* сачини записник о прегледу и оцјени понуда;
* сачини извјештај о раду;
* да препоруку о избору најповољнијег понуђача или препоруку о поништењу поступка јавне набавке.

**IV**

Ово Рјешење ступа на снагу даном доношења, а објавиће се у „ Службеном гласнику општине Ново Горажде“.

**Образложење**

Дана 18.01.2024. године, Начелник општине Ново Горажде је донијела Одлуку о покретању поступка јавне набавке роба у поступку Конкурентског захтјева за набавку и испоруку горива за возила Општинске управе Ново Горажде за 2024. годину, број: 02/1-404-9/24.

Да би се поступак законито спровео, потребно је именовати Комисију која ће спровести поступак јавне набавке.

Чланом 13. став 1. Закона о јавним набавкама Босне и Херцеговине („Службени гласник БиХ“, број: 39/14 и 59/22) и чланом 3. Правилника о успостављању и раду Комисије за јавне набавке („Службени гласник БиХ“, број:103/14 и 49/23) прописане су надлежности Уговорног органа приликом именовања Комисије за спровођење поступака јавних набавки.

Чланом 59. и чланом 82. Закона о локалној самоуправи („Службени гласник РС“, број: 97/16, 36/19 и 61/21) прописано је да начелник општине може донијети Рјешење као облик појединачног правног акта.

Узевши у обзир све наведено, а примијенивши наведене законске и подзаконске одредбе одлучено је као у диспозитиву.

**Поука о правном лијеку:**

Против овогРјешења, именовани имају право упутити приговор начелнику општине, у року од 8 (осам) дана од дана пријема Рјешења.

**Број: 02/1-404-9-2/24**

**Ново Горажде, 30.01.2024. године**

**НАЧЕЛНИК**

**Мила Петковић , с.р**